armvectores/hy_wikipedia_2023 huggingface dataset:
Սուրբ Պետրոսի և Պողոսի եկեղեցի (Կահիրե)

Սուրբ Պետրոսի և Պողոսի եկեղեցի (ղպտ.՝ ϯⲉⲕⲕⲗⲏⲥⲓⲁ `ⲛⲧⲉ ⲛⲓⲁⲅⲓⲟⲥ ⲡⲉⲧⲣⲟⲥ ⲛⲉⲙ ⲡⲁⲩⲗⲟⲥ, նաև հայտնի է որպես Էլ Բոտրոսեյա և Պետրոսյան եկեղեցի), փոքր ղպտիական եկեղեցի, որը գտնվում է  Կահիրեի Աբասիա թաղամասում՝ Սուրբ Մարկոսի տաճարի անմիջական հարևանությամբ, Ալեքսանդրիայի Ղպտի ուղղափառ եկեղեցու պապի նստավայրը։ Կառուցվել է 1911 թվականին Եգիպտոսի վարչապետ Բուտրոս Ղալիի գերեզմանի վրա։


== Պատմություն ==
Եկեղեցին կառուցվել է 1911 թվականին Բուտրոս Ղալիի գերեզմանի վրա, որը եղել է Եգիպտոսի վարչապետը 1908-1910 թվականներին։ Շինարարությունն իրականացվել է Գալիի ընտանիքի հսկողության ներքո։ Նրա թոռ Բուտրոս Բուտրոս-Ղալին՝ ՄԱԿ-ի վեցերորդ գլխավոր քարտուղարը և Եգիպտոսի նախկին արտգործնախարարը, նույնպես հուղարկավորվել է զոհասեղանի տակ գտնվող դամբարանում 2016 թվականի փետրվարին։ Սկզբնապես Սուրբ Պետրոսի և Պողոսի պատվին անվանված եկեղեցին ժամանակի ընթացքում հայտնի է դարձել Բոտրոսեյա անունով (Պետրոսյան, Բուտրոս (Պետրոս) Ղալիի անունով)՝ դառնալով քաղաքական գործիչների դինաստիայի պատվին կոչված առաջին եկեղեցին։ 2016 թվականի դեկտեմբերի 11-ին մահապարտ ահաբեկիչը իրեն պայթեցրել է եկեղեցում՝ սպանելով 25 մարդու՝ հիմնականում կանանց և երեխաների։


== Դիզայն ==
Ընդհանուր առմամբ եկեղեցին ունի կրոնական և գեղարվեստական բարձր արժեք։ Նախագիծը մշակվել է բազիլիկի ոճով իտալա-սլովենացի ճարտարապետ Անտոնիո Լասկիակի կողմից, որը եղել է խդիվ Իսմայիլ փաշայի գլխավոր ճարտարապետը։ Շենքի երկարությունը 28 մետր է, լայնությունը՝ 17 մետր։ Կենտրոնական նավն առանձնացված է կողասրահներից մարմարե սյուների շարքերով, որոնցից վեր գտնվում են իտալական նկարներ, որոնք պատկերում են Հիսուսի, նրա առաքյալների և մի շարք սրբերի կյանքը։ Կենտրոնական սրահի վերջում սև մարմարից պատրաստված երկաստիճան սալ է, որի վրա գրված են Բուտրոս Ղալիի ենթադրյալ վերջին խոսքերը։ Պատերը զարդարված են վենետիկյան խճանկարով, որը պատկերում է նաև Հիսուսի մկրտությունը Հորդանան գետում, ինչպես նաև Հիսուսին տաճարի գմբեթին, որի աջ կողմում Կույս Մարիամն է, ձախ կողմում՝ Ավետարանիչ Մարկոսը։


== Ծանոթագրություններ ==
Ռամեշ Ռամդան

Ռամեշ Ռամդան (անգլ.՝ Ramesh Ramdhan, ծնվել է 1960 թ. հուլիսի 25-ին), ֆուտբոլային մրցավար Տրինիդադ և Տոբագոյից։ Հայտնի է նրանով, որ վարել է Ֆրանսիայում կայացած 1998 թ. ֆուտբոլի աշխարհի առաջնության մեկ հանդիպում (Ճապոնիայի և Խորվաթիայի միջև)։


== Հղումներ ==
Տեղեքարտ Ռամեշ Ռամդան worldreferee.com, worldfootball.net (en)
Բաբա Վիդա

Բաբա Վիդա (բուլղար․՝ Баба Вида), միջնադարյան ամրոց Բուլղարիայի հյուսիսարևմտյան մասում` Վիդին քաղաքում։ Քաղաքի գլխավոր տեսարժան վայրն է։ Բաղկացած է ամրոցային հիմնական երկու պատերից և չորս աշտարակներից։ Բարձրությունը ծովի մակարդակից 39 մ է։
Ամրոցի շինարարությունը սկսվել է 10-րդ դարում հին հռոմեական Բոնոնիա ամրոցի տեղում։ Միջնադարում Բաբա Վիդան եղել է կարևոր ամրություն Բուլղարիայի հյուսիս-արևմուտքում։ Այն դիմագրավել է բյուզանդական Բարսեղ II կայսեր բանակի 18-ամսյա պաշարմանը, սակայն ավերվել է և հետագայում վերականգնվել բուլղարացի արքա Իվան Սրացիմիրի օրոք։
Ամրոցը կարևոր դեր է խաղացել Օսմանյան կայսրության կողմից Բուլղարիան բռնազավթելու ժամանակաշրջանում։ Այն եղել է զինապահեստ, բանտ։ 18-րդ դարում կորցրել է իր պաշտպանական նշանակությունը։
Ներկայումս Բաբա Վիդան թանգարան-ամրոց է։


== Պատկերասրահ ==

		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Քաղաքային տեղեկատվական պորտալ
Բաբա Վիդայի պատմությունն ու ճարտարապետությունը
Միքայել Ինթիզարյան

Միքայել Ավագի Ինթիզարյան (օգոստոսի 20, 1910(1910-08-20), Կրոպոտկին, Կավկազսկայայի շրջան - 1992), հայ քանդակագործ, ՌՍՖՍՀ վաստակավոր նկարիչ։


== Կենսագրություն ==
1937 թվականին ավարտել է Կրոպոտկին քաղաքի գեղարվեստի ստուդիան, ապա սովորել Մոսկվայի Վ. Սուրիկովի անվան գեղարվեստի ինստիտուտում։ 1938 թվականից մասնակցել է ցուցահանդեսների։


== Ստեղծագործություններ ==
Ավստրիայի ազատագրման համար զոհված մարտիկներին նվիրված հուշարձան Վիեննայում
Էնգելսի արձան
Լենինի կիսանդրի
«Դմիտրի Դոնսկոյ-Կուզմա Մինի»


== Ծանոթագրություններ ==
Լենինո (գյուղ, Չուգուևսկի շրջան)

Անվան այլ կիրառումների համար տե՛ս՝ ԼենինոԼենինո (ռուս.՝ Ленино), գյուղ Ռուսաստանի, Պրիմորիեի երկրամասի Չուգուևսկի շրջանի կազմում։
Բնակչությունը 2010 թվականին գրանցված տվյալներով կազմում էր 445 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկյոնե ամրոց

Մարկյոնե ամրոց (իտալերեն՝ Castello Marchione), ամրոց Իտալիայի հարավային մասում։ Գտնվում է Բարի գավառում, Ապուլիա նահանգ։


== Պատմություն ==
Մարկյոնե անվան ծագումն անհայտ է։ Սկզբնապես այդ վայրում որսորդական տուն էր։ Տարածքը բաղկացած էր մի մեծ կաղնու պուրակից և ծովային տարածքից։ Պահպանվել է կաղնին, որը մոտ 500 տարեկան է։ Ըստ լեգենդի՝ ստորգետնյա ճանապարհը Մարկիոնեն կապում է մոտակայքում գտնվող Կոնվերսանո ամրոցի հետ (իտալերեն՝ Castello di Conversano): 18-րդ դարում ամրոցը եղել է արքայազն Ջուլիո IV դե Ակվավիվի ամառային նստավայրը (իտալերեն՝ Giulio IV d'Acquaviva):
19-րդ դարում ամրոցը ավերվել է. հատվել է կաղնու պուրակը, շենքը վարձով է տրվել՝ առանց հաշվի առնելու նրա գեղարվեստական նշանակությունը։ Դա երևում է 1900-ականների առաջին լուսանկարներում։ 1920-30 թվականներին արքայադուստր Ջուլիա Ակվավիվա Դ'Արագոնան (իտալերեն՝ Giulia Acquaviva d’Aragona) վերականգնել է Մարկյոնեի գեղարվեստական ձեւավորումը։ Այս աշխատանքը շարունակվել է նրա որդու՝ արքայազն Դոն Ֆաբիո Տոմաչելլի Ֆիլոմարինոյի կողմից (իտալերեն՝ Don Fabio Tomacelli Filomarino, 1920-2003):


== Ծանոթագրություններ ==


== Աղբյուրներ ==
AA. VV., Puglia, Touring Club Italiano, Milano 1978.
G. Bolognini, Storia di Conversano, Bari 1935.
V. Maurogiovanni, Castelli pugliesi, Adda, Bari 1978.
L. Patruno, Puglia e Basilicata. Mura, Castelli e Dimore, Giorgio Mondadori, Milano 1995.
Գրիբանևո (գյուղ, Կրոլևեցի շրջան)

Գրիբանևո (ուկրաիներեն՝ Грибаньове), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Գրիբանևո գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յավոժնո

Յավոժնո (լեհ.՝ Jaworzno [jaˈvɔʐnɔ]), քաղաք Լեհաստանում, մտնում է Սիլեզիա նահանգի կազմի մեջ։ Այն ունի քաղաքի կարգավիճակ։ Զբաղեցնում է 152,2 քառ.կմ տարածք։ Բնակչությունը կազմում է 96 606 մարդ (ըստ 2005 թվականի մարդահամարի տվյալների).
Յավոժնո քաղաքը գտնվում է Սիլեզիա նահանգի արևելյան մասում, երկու ՝ Վերին ևւ Փոքր Սիլեզիա տարածաշրջանների սահմանին։ Քաղաքը գտնվում է կարևոր ճանապարհային, երկաթուղային եւ օդային տրանսպորտային ուղիների խաչմերուկում։ Յավոժնո քաղաքով են անցնում պետական կարևոր նշանակության ճանապարհները՝ Գդանսկ — Ցեշին E 75, Վարշավա — Բիտոմ DK 79, A4 ավտոմայրուղին ՝ միացնելով Լեհաստանի արևմտյան եւ արևելյան սահմանները, որն ապահովում է տրանսպորտային հաղորդակցությունը միջազգային Կրակով-Բալիցե (50 կմ) և Կատովիցե-Պիժովիցե (40 կմ) օդանավակայաններով։


== Մարդիկ ==
Յավոժնոյում են ծնվել լեհ բեմանկարիչ Վինցենտի Դրաբիկը, Լեհական միավորված բանվորական կուսակցության (ПОРП) և Լեհաստանի ուժային կառույցների նշանավոր գործիչ Ֆրանցիշեկ Շլյախցիցը։


== Լուսանկարներ ==

		
		
		
		
		
		


== Ծանոթագրություններ ==
Ժիրայր Քանթարջյան

Ժիրայր Գրիգորի Քանթարջյան (հոկտեմբերի 1, 1931(1931-10-01), Եգիպտոս), հայազգի ջութակահար։


== Կենսագրություն ==
Ժիրայր Քանթարջյանը ծնվել է 1931 թվականի հոկտեմբերի 1-ին Եգիպտոսում։  Առաջին համերգը կայացել է 1938 թվականին Կահիրեում, որտեղ աշակերտել է Ա. Մենաշին, Իտալիայում՝ Վ. Պրշինոդային։ 1949 թվականին համերգներով հանդես է եկել Իտալիայում և Շվեյցարիայում։ 
1953 թվականին բնակություն է հաստատել ԱՄՆ-ում. ջութակի դասեր է առել Իվան Կալամյանից։ 1982-1989 թվականներին հանդես է եկել Տորոնտոյի կամերային նվագախմբերում։ 1973-1976 թվականներին՝ «Արարատյան» եռյակի ջութակահար (դաշնակահար՝ Րաֆֆի Արմեն, թավջութակ՝ Գիզելա Դեպկատ)։ Երկացանկում ընդգրկվել են Յ. Ս. Բախի, Ն. Պագանինիի, Հ. Վենյավսկու, Կ. Խաչատրյանի ստեղծագործություններից։ Հետագայում դարձել է Տորոնտոյի (Կանադա) սիմֆոնիկ նվագախմբի կոնցերտմայստեր։ 1984 թվականին սկսել է դասավանդել Տորոնտոյի համալսարանում, 1988 թվականից՝ Օրֆորդի արվեստի կենտրոնում։ 
Հիմնադրել է լարային եռյակ։ 1989 թվականին ձայնագրել է Ֆ. Շուբերտի և Ֆ. Մենդելսոնի ստեղծագործություններից։ 


== Մրցանակներ ==
1955 – Ֆիլադելֆիայի «Երիտասարդական ունկնդրություն» մրցանակ,
1959 – Բելգիայի Եղիսաբեթ թագուհու անվան մրցույթի (1959) մրցանակներ։


== Ծանոթագրություններ ==
Գրանա (Իտալիա)

Գրանա (իտալերեն՝ Grana), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 610 մարդ (2008)։ Բնակչության խտությունը՝ 101 մարդ/կմ²։ Տարածքը կազմում է 6 կմ²։ Փոստային ինդեքս՝ 14031։ Հեռախոսային կոդ՝ 0141։
Բնակավայրի հովանավորն է հանդիսանում սուրբ Ասուզիոնե դելլա կույս Մարիան։


== Ժողովրդագրություն ==
Բնակչության թվաքանակի փոփոխությունները


== Կոմունայի ադմինիստրացիան ==
Հեռախոսահամար՝ 0141 92623
Էլեկտրոնային հասցե՝ comunedigrana@micso.net


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (196901-197000)

Աստերոիդների ցանկ (196801-196900)  • Աստերոիդների ցանկ  • Աստերոիդների ցանկ (197001-197100)
 Աստերոիդների ցանկ (196801-196900)  • Աստերոիդների ցանկ  • Աստերոիդների ցանկ (197001-197100)
Վինիեգրա դե Աբախո

Վինիեգրա դե Առիբա (իսպ.՝ Viniegra de Arriba), քաղաք և մունիցիպալիտետ Իսպանիայում, մտնում է Ռիոխա նահանգի մեջ։ Մունիցիպալիտետը գտնվում է Անգիանո շրջանում։ Բնակչությունը 104 մարդ (2010 թվականի տվյալներով)։ Տարածքը 65,68 կմ² է։ Քաղաքը պրովինցիայի վարչական շրջանից հեռու է 70 կմ։


== Արտաքին հղումներ ==
Պաշտոնական էջ


== Պատկերասրահ ==
Արադեթի

Արադեթի (վրաց.՝ არადეთი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 600 մետր բարձրության վրա։ Շրջկենտրոն Քարելից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 432 մարդ։


== Ծանոթագրություններ ==
Մ.թ.ա. 639


== Դեպքեր ==


== Ծնունդներ ==


== Մահեր ==
Մոնղոլիայում ՅՈՒՆԵՍԿՕ-ի Համաշխարհային ժառանգության ցանկ

Մոնղոլիայում ՅՈՒՆԵՍԿՕ-ի համաշխարհային ժառանգության օբյեկտների ցանկ, Մոնղոլիայում ՅՈՒՆԵՍԿՕ-ի համաշխարհային ժառանգության ցուցակում կա 4 անուն (2011 թվական, այն կազմում է ընդհանուր թվի 0,4% (1073-2017 թվականներ)։ 3 օբյեկտները ընդգրկված են՝ ըստ մշակութային չափանիշների, իսկ 1 օբյեկտ բնական չափանիշով։ Բացի այդ, 2017 թվականից Մոնղոլիայի տարածքի 13 օբյեկտներ թեկնածուներ են համաշխարհային ժառանգության ցուցակում ընդգրկվելու համար։ Մոնղոլիան 1990 թվականի փետրվարի 2-ին  վավերացրել է Համաշխարհային մշակութային և բնական ժառանգության պաշտպանության մասին կոնվենցիան։ Մոնղոլիայի տարածքում գտնվող առաջին օբյեկտը ցանկում  ընդգրկվել է ՅՈՒՆԵՍԿՕ-ի Համաշխարհային ժառանգության կոմիտեի 27-րդ նստաշրջանում՝ 2003 թվականին։


== Ցանկ ==
Այս աղյուսակում օբյեկտները գտնվում են ՅՈՒՆԵՍԿՕ-ի համաշխարհային ժառանգության ցուցակում ընդգրկված կարգով


=== Օբյեկտների աշխարհագրական դիրքը ===


== Նախնական ցանկ ==
Աղյուսակում օբյեկտները ներկայացված են  նախնական ցուցակին ավելացված կարգով։ Այս ցուցակում օբյեկտները ներկայացված են Մոնղոլական իշխանությունների կողմից համաշխարհային ժառանգության թցանկում ավելացնելու համար։


=== Օբյեկտների աշխարհագրական դիրքը ===


== Ծանոթագրություններ ==


== Տես նաև ==
Համաշխարհային ժառանգություն
ՅՈՒՆԵՍԿՕ
Ասիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Արտաքին հղումներ ==
Официальный сайт ЮНЕСКО. Список объектов всемирного наследия
Всемирное наследие ЮНЕСКО на русском языке Archived 2011-01-14 at the Wayback Machine.
Каталог ссылок по Всемирному наследию в Монголии
Դեպի լույս

«Դեպի լույս», գրական-քաղաքական ամսաթերթ (սկզբում՝ շաբաթաթերթ)։ Հրատարակվել է 1950-1953 թվականներին, Ստամբուլում։ Խմբագիրներ՝ Ռ․ Մաշոյան, Մ․ Կոպելյան։ Տպագրել և գրախոսել է ստամբուլահայ բանաստեղծներին ու արձակագիրներին, ծանոթացրել սփյուռքի գրողներին։ Լայն տեղ է հատկացրել սփյուռքի արվեստագետներին, լուսաբանել մշակութային ընկերությունների աշխատանքը, տպագրել լուրեր Խորհրդային Հայաստանի մշակութային և գիտական առաջընթացի մասին։
«Դեպի լույս»-ի հրատարակիչները լույս են ընծայել նաև «Դեպի լույս» գրական մատենաշար (4 գիրք)։
Հենրիկ Ալավերդյան

Հենրիկ Կարապետի Ալավերդյան (փետրվարի 16, 1935(1935-02-16), Լենինական, Հայկական ԽՍՀ, ԱԽՖՍՀ, ԽՍՀՄ - հուլիսի 11, 1989(1989-07-11), Երևան, Հայկական ԽՍՀ, ԽՍՀՄ), խորհրդային հայ դերասան, օպերային երգիչ, բաս, ՀԽՍՀ ժողովրդական արտիստ (1984)։


== Կենսագրություն ==
Հենրիկ Ալավերդյանը ծնվել է 1935 թվականին Լենինական քաղաքում։ 1960 թվականին ավարտել է Երևանի կոնսերվատորիան (1960)։ 1959 թվականից՝ Երևանի օպերայի և բալետի թատրոնի մեներգիչ։
1979 թվականից նկարահանվել է «Հայֆիլմ» կինոստուդիայի ֆիլմերում։
Վերջին ներկայացումը, որին մասնակցել է դերասանը, 1989 թվականի մայիսի 27-ին էր Լոս Անջելես քաղաքում։ Չնայած թատրոնի ղեկավարների հորդորներին, ծանր հիվանդ լինելով՝ բեմ է բարձրացել և կատարել Արմեն Տիգրանյանի «Անուշ» օպերայի իր՝ Քյոխվայի դերերգը։
Մահացել է 1989 թվականին Երևանում։


== Դերերգեր ==


== Դերերը կինոյում ==


== Գրականություն ==
Պլուզյան Վ., Հենրիկ Ալավերդյան, Ե., 1989:


== Ծանոթագրություններ ==


== Արտաքին հղումներ ==
Энциклопедия Кино и ТВ "Генрих Алавердян" (ռուս.)
Straightenin

Straightenin, ամերիկյան Migos հիփ-հոփ խմբի երգը, որը թողարկվել է 2021 թվականի մայիսի 14-ին Quality Control Music և Motown լեյբլներում, որպես խմբի «Culture III» չորրորդ ստուդիական ալբոմի երկրորդ սինգլ։ Սինգլի թողարկումից 2 շաբաթ անց թողարկվել է համանուն հեգնական սփրեյը։


== Նախապատմություն ==
2021 թվականի մարտի վերջին Quavo-ն Twitter-ի իր էջում վերբեռնել է առաջիկա երգի կարճ հատվածը։
Հոնկոնգցի ռեփեր-պրոդյուսեր Big Spoon-ը Migos-ին մեղադրել է իր «Magic Showow» երգից գրագողության մեջ, որը նա համեմատել է «Straightenin»-ի հետ Instagram-ի տեսանյութում, ասելով, որ «ես ինքս եմ գրել երգը, ես եմ կարդացել ռեփը և ես էլ նվագել եմ բոլոր գործիքները, չեմ վերցրել սեմփլներ որևէ տեղից։ Համեմատության համար, ես հարմարեցրել եմ դրանք մեկ տեմպով և մեկ տոնայնությամբ»։


== Տեսահոլովակ ==
Պաշտոնական տեսահոլովակը, որի ռեժիսորն է Keemotion, թողարկվել է 2021 թվականի մայիսի 24-ին սինգլի հետ միասին։


== Կոմերցիոն գնահատական ==
Rolling Stone-ը երգը նկարագրել է որպես «դասական Migos»։ HotNewHipHop օնլայն ամսագիր երգին տվել է 5 հնարավորից 5 միավոր (VERY HOTTTTT)։


== Հիթ-շքերթներ ==


== Ծանոթագրություններ ==
Թոբիաս Լյութկե

Թոբիաս «Թոբի» Լյութկե (գերմ.՝ Tobias Lütke, հուլիսի 16, 1981(1981-07-16), Կոբլենց, Ռայնլանդ Պֆալց, Գերմանիայի Ֆեդերատիվ Հանրապետություն), կանադացի միլիարդատեր ձեռներեց։ Համարվում է Օտտավա քաղաքում տեղակայված Shopify կազմակերպության հիմնադիրը և գլխավոր գործադիր տնօրենը։ Թոբին «Ruby on Rails» ֆրեյմվորքի հիմնական թիմի անդամ է։ Հիմնել է մի շարք ազատ օգտագործման գրադարաններ, որոնցից մեկն է «Active Merchant»-ը։


== Վաղ կյանք ==
Լյութկեն ծնվել է 1981 թվականին Գերմանիայում։ Վեց տարեկան հասակում մանուկ Թիբիի ծնողները նրան նվիրել են «Schneider» գունավոր անձնական համակարգիչ։ 11-ից 12 տարեկան հասակից ապագա ձեռներեցը կրկնօրինակել է իր սիրելի խաղերի կոդերը և կատարելագործել համակարգչի սարքախումբը։ Լյութկեն դուրս է մնացել դպրոցից և միացել Կոբլենցեր Կարլ-Բենզ դպրոցի կողմից կազմակերպվող ծրագրավորման դասընթացին։ 2002 թվականին Գերմանիայից տեղափոխվել է Կանադա։


== Կարիերա ==
2004 թվականին Լյութկեն ծնողների հետ համատեղ ստեղծել է «Snowdevil» սնոուբորդների առցանց խանութը։ Լյութկեն կայքի համար կառուցել է նոր էլեկտրոնային առևտրի հարթակ՝ օգտվելով «Ruby on Rails»-ից։ Որոշ ժամանակ անց «Snowdevil»-ի հիմնադիրներն ընկերության առաջնային նպատակ դարձրեցին էլեկտրոնային առևտրի զարգացումը, ինչի արդյունքում 2006 թվականին ստեղծվեց «Shopify»-ը։
2014 թվականի նոյեմբերին «The Globe and Mail» ամսագիրը Թոբի Լյութկեին անվանել «Տարվա լավագույն գլխավոր գործադիր տնօրեն»։
2019 թվականին Թոբին 1,000,001 ԱՄՆ դոլլար է նվիրաբերել «Team Trees» բնապահպանական միջոցառմանը, որը 2019 թվականի դեկտեմբերի 31-ի դրությամբ պահպանում է ամենախոշոր նվիրաբերության կարգավիճակը։


== Ծանոթագրություններ ==
Աղալովյան

Աղալովյան, հայկական ազգանուն։


== Ազգանունը կրողներ ==
Լենսեր Աբգարի Աղալովյան (1940), հայ մեխանիկոս, քաղաքական գործիչ։


== Տես նաև ==
Աղալոյան


== Ծանոթագրություններ ==
Ջուբ Ռամլայի շրջան

Ջուբ Ռամլայի շրջան (արաբ․՝ ناحية جب رملة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի արևմուտքում՝ Համայի մարզում։ Հանդիսանում է Մասյաֆի գավառի հինգ շրջաններից մեկը։
Վարչական կենտրոնն Ջուբ Ռամլա քաղաքն է։ 2004 թվականի տվյալներով բնակչությունը կազմել է 39,814 մարդ։ Քաղաքն ու շրջակա ավանները կազմում են 160.90 քառ.կմ տարածք։
Ունի 21 գյուղ և ավան

Ասիլա (արաբ․՝ أصيلة‎‎), բնակչություն՝ 5,790
Դեյր Շամիլ (արաբ․՝ دير شميل‎‎), բնակչություն՝ 4,537
Ջուբ Ռամլա (արաբ․՝ جب رملة‎‎), բնակչություն՝ 3,329
Մաարին (արաբ․՝ معرين‎‎‎), բնակչություն՝ 1,830
Մահրուշա (արաբ․՝ محروسة‎‎), բնակչություն՝ 6,579
Ալամիյե (արաբ․՝ العالمية‎‎), բնակչություն՝ 301
Դիմո (արաբ․՝ ديمو‎‎), բնակչություն՝ 1,102
Հանջուր (արաբ․՝ حنجور‎‎), բնակչություն՝ 2,904
Հազանա (արաբ․՝ الهزانة‎‎), բնակչություն՝ 1,519
Ջերիջերս (արաբ․՝ جريجس‎‎), բնակչություն՝ 1,567
Կանֆո (արաբ․՝ كنفو‎‎‎), բնակչություն՝ 432
Խան Ջլեիմդում (արաբ․՝ خان جليمدون‎‎), բնակչություն՝ 69
Մուշաշին (արաբ․՝ موشاشين‎‎), բնակչություն՝ 605
Օկեիրբա (արաբ․՝ عقيربة‎‎), բնակչություն՝ 1,515
Կարյաթ (արաբ․՝ القريات‎‎), բնակչություն՝ 943
Սարմիյե (արաբ․՝ الصارمية‎‎), բնակչություն՝ 2,953
Սուլուկիյե (արաբ․՝ سلوكية‎‎), բնակչություն՝ 773
Զահարաա (արաբ․՝ الزهراء‎‎), բնակչություն՝ 1,019
Զաուի (արաբ․՝ الزاوي‎‎‎), բնակչություն՝ 1,744
Ջելմիդոն (արաբ․՝ جلميدون‎‎‎), բնակչություն՝ 991
Կրեն (արաբ․՝ قرين‎‎), բնակչություն՝ 879


== Ծանոթագրություններ ==
Արտաշես Մելիք-Ադամյան

Արտաշես Ալեքսանդրի Մելիք-Ադամյան (օգոստոսի 28, 1885(1885-08-28) կամ 1889, Շուլավեր, Բորչալուի գավառ, Ռուսական կայսրություն և Թիֆլիսի նահանգ, Ռուսական կայսրություն - մարտի 10, 1949(1949-03-10), Երևան, Հայկական ԽՍՀ, ԽՍՀՄ), հայ խորհրդային թերապևտ։ Բժշկական գիտությունների դոկտոր (1937)։ Երևանի բժշկական ինստիտուտի տնօրեն (1937)։


== Կենսագրություն ==
1906 թվականին ավարտել է Թիֆլիսի գիմնազիան, ապա՝ Խարկովի համալսարանի բժշկական ֆակուլտետը (1911) և աշխատել տեղի ֆակուլտետային թերապիայի, 1916-1925 թվականներին՝ հոսպիտալային թերապիայի կլինիկաներում, 1925 թվականից՝ Երևանի համալսարանի բժշկական ֆակուլտետի ներքին հիվանդությունների ամբիոնի վարիչ։ 1936-1937 թվականներին եղել է Երևանի բժշկական ինստիտուտի տնօրենի տեղակալ, ապա՝ տնօրեն, 1938 թվականից՝ հանրապետական զինկոմիսարիատի ռազմաբժշկական հանձնաժողովի նախագահ։ Մասնակցել է Հայրենական մեծ պատերազմին։ Գիտական աշխատանքները հիմնականում վերաբերում են կլիմայաբուժության, խաղողաբուժության, Արտաշես Ալեքսանդրի Մելիք-Ադամյան սրտամկանի ինֆարկտի ախտորոշման, ռևմատիզմի և ներքին հիվանդությունների ուսումնասիրության հարցերին։ Եղել է հանրապետական բժշկական ընկերության, առժողկոմատի բժշկական գիտական խորհրդի, թերապևտների ընկերության և հանրապետական ռևմատիկ կոմիտեի նախագահ։


== Պարգևներ ==
Պարգևատրվել է Աշխատանքային կարմիր դրոշի շքանշանով։


== Հիշատակ ==
Արտաշես Ալեքսանդրի Մելիք-Ադամյանի անունով են կոչվում Երևանի բժշկական ինստիտուտի հոսպիտալային թերապիայի կլինիկան և Երևանի փողոցներից մեկը։


== Ծանոթագրություններ ==
Անվաորդեր

Անվաորդեր (լատ.՝ Rotatoria), առաջնախոռոչային որդերի տիպ։ Հայտնի է մոտ 1500 տեսակ՝ տարածված ամենուրեք, հիմնականում քաղցրահամ ջրամբարներում, խոնավ հողերում։


== Արտաքին կառուցվածք ==
Մարմինը (երկարությունը՝ 0, 04-2, 5 մմ) որդանման է կամ գնդաձև, կազմված է գլխից, իրանից և պոչային մասից կամ ոտքից։ Մարմնի ծածկույթն արտադրում է կուտիկուլա, որը, հաստանալով, հաճախ առաջացնում է պաշտպանական զրահ և ծածկում իրանը կամ նրա մի մասը։ Շուրջբերանային թարթիչներն առաջացնում են գայլիկոնային ապարատ, որը ծառայում է կենդանու շարժման և սննդի ընդունման համար։ 	


== Ներքին կառուցվածք ==
Նյարդային համակարգը բաղկացած է վերկլանային հանգույցից և այդտեղից դուրս եկող նյարդերից։ Արյան և շնչառության համակարգեր չունեն։ Արտաթորության օրգանները նախաերիկամներն են։


== Բազմացում և զարգացում ==
Բաժանասեռ են, արուն փոքր է էգից։ Բազմանում են կուսածնությամբ և սեռական սերունդների հաջորդականությամբ։ Սնվում են միաբջիջ ջրիմուռներով, միկրոօրգանիզմներով։


== Կենսաբանական նշանակություն ==
Անվաորդերը կարևոր նշանակություն ունեն ջրամբարների ինքնամաքրման համար։ Ձկների և այլ կենդանիների կեր են։
Ստարոտուրբեևո

Ստարոտուրբեևո (ռուս.՝ Старотурбеево, բաշկիրերեն՝ Иҫке Тырбый), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 141 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեյվի Չեյզ

Դեյվի Չեյզ (անգլ.՝ Daveigh Chase, հուլիսի 24, 1990(1990-07-24), Լաս Վեգաս Վելլի, Նևադա, ԱՄՆ), ամերիկացի դերասանուհի։


== Կենսագրություն ==
Դեյվի Էլիզաբեթ Չեյզը ծնվել է 1990 թվականի հուլիսի 24-ին ԱՄՆ-ի Նևադա նահանգի Լաս Վեգաս քաղաքում։ Մայրը՝ Կաթի Չեյզն է, հայրը` Դեյվիդ Շվիլյերը։ Դեյվին սկսեց երգել ու պարել 3 տարեկանից։ 7 տարեկանում նա «Յուտա» երաժշտական թատրոնում հիմնական դեր խաղաց։ 8 տարեկանում նա անցավ քասթինգը և խաղաց առաջին հեռուստատեսային դերը CBS ալիքում։ Ամենահայտի դերերից է՝ Սամանտա Դարկո դերը «Դոնի Դարկո» և «Ս. Դարկո» ֆիլմերում, Սամառա Մորգանի դերը «Զանգ»և «Զանգ 2» ֆիլմերում, ինչպես նաև     «Լիլո և Սթիչ» անիմացիոն մուլտֆիլմի Լիլոի կերպարի ձայնագրումը:.


== Ֆիլմագրություն ==


== Մրցանակներ ==


== Ծանոթագրություններ ==


== Արտաքին հղումներ ==
daveigh.com՝ Դեյվի Չեյզ պաշտոնական կայքում
Դեյվի Չեյզ (անգլ.) Internet Movie Database կայքում
Գլեյդս շրջան (Ֆլորիդա)

Գլեյդս շրջան (անգլ.՝ Glades County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 2.005 կմ² է, բնակչությունը՝ 12.884 մարդ (2010 թ. տվյալներով)։ Շրջկենտրոնն է Մուր Հեվեն բնակավայրը։ Կազմավորվել է 1921 թ.։
Մոնտգոմերի շրջան (Այովա)

Անվան այլ կիրառումների համար տե՛ս՝ Մոնտգոմերի շրջան (այլ կիրառումներ)Մոնտգոմերի շրջան (անգլ.՝ Montgomery County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.098 կմ² է, բնակչությունը՝ 10.740 մարդ (2010 թվականի տվյալներով)։ Շրջկենտրոնն է Ռեդ Օկ բնակավայրը։ Կազմավորվել է 1851 թվականին։
Ջեմիկը

«Ջեմիկը», հայկական հեռուստասերիալ, սիթքոմ։ Հեռարձակվել է Շանթ հեռուստաընկերության եթերում։ Առաջին սերիան ցուցադրվել է 2011 թվականի դեկտեմբերի 10-ին։ Հեռուստասերիալը պատմում է ավանդապաշտ Ջեմիկի և նրա ընտանիքի մասին։


== Դերերում ==
Լոպինյա

Լոպինյա (ֆր.՝ Lopigna), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A144։


== Բնակչություն ==
Համայնքի բնակչությունը 2008 թվականին կազմում էր 108 մարդ։


== Տնտեսություն ==
2007 թվականի տվյալներով 58 աշխատունակ տարիքի մարդկանցից (15-64 տարեկան) 40-ը տնտեսապես ակտիվ էին, 18-ը անգործունակ (ակտիվության ցուցանիշը 69,0 %, 1999 թվականին եղել է՝ 53,4 %)։ 40 աշխատունակ բնակիչներից 35-ը աշխատում էին (27 տղամարդ և 8 կին), անաշխատանք էին 5-ը (2 կին և 3 տղամարդ)։ 18 անգործունակ մարդկանցից 10-ը թոշակառու, 8-ը անաշխատունակ էին այլ պատճառներով։
2008 թվականին կոմունայում հաշվվել են 53 հարկատու տնտեսություններ, որտեղ ապրել է 108 մարդ։ Միջին եկամուտը մեկ մարդու հաշվով կազմել է 14 605 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Լոպինյա» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-10-3 
«Լոպինյա» (ֆրանսերեն)։ cassini.ehess.fr։ Արխիվացված է օրիգինալից 2013-02-12-ին։ Վերցված է 2013-02-08
(9452) Ռոջերպետերս

(9452) Ռոջերպետերս (անգլ.՝ Rogerpeeters), աստերոիդ աստերոիդների հիմնական գոտում։ Հայտնաբերվել է 1998 թվականի փետրվարի 27-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,597687 ա. մ., առավելագույնը մոտենում է 1,8222 ա. մ. հեռավորության վրա և հեռանում 3,3732 ա. մ.։ Արեգակի շուրջ մեկ ամբողջական պտույտ է կատարում 1529,25 երկրային օրվա ընթացքում, իր ուղեծրով շարժվելով միջինում 0,235409 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9452) Ռոջերպետերս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շիլինո

Շիլինո (ռուս.՝ Шилино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարասկո

Կարասկո (իտալերեն՝ Carasco), կոմունա Իտալիայում, գտնվում է Լիգուրիա մարզում, Ջենովա գավառում։
Բնակչությունը կազմում է 3491 մարդ (2008 թվականի տվյալներով)։ Բնակչության խտությունը՝ 406 մարդ/կմ²։ Տարածքը՝ 9 կմ²։ Փոստային ինդեքս՝ 16042։ Հեռախոսային կոդ՝ 0185։


== Բնակչություն ==


== Կոմունների ադմինիստրացիա ==
Հեռախոս 0185 350793
Էլեկտրոնային փոստ comunecarasco@libero.it


== Ծանոթագրություններ ==
Գոռնի Վակուֆ Ուսկոպլե

Գոռնի Վակուֆ Ուսկոպլե, քաղաք Բոսնիա և Հերցեգովինայում։ Ունի 22,304 բնակիչ։


== Հայտնի մարդիկ ==
Բրանկո Միկուլից, քաղաքագետ
Մատեյ Դելաց, ֆուտբոլային ռմբարկու
Ալմիր Պանդձո, Ավստրալիական հանդբոլի խաղացող
Վանի կեդրոնական վարժարան

Վանի կեդրոնական վարժարան, բացվել է 1881 թվականին՝ Մ․ Փորթուգալյանի, Մ․ Իփիմյանի և ռուսական փոխհյուպատոս Կ․ Կամսարականի ջանքերով, ունեցել է 70 աշակերտ (20-ը՝ անվճար) և 16 ուսուցիչ։ Աշակերտներն անվճար ստացել են դասագրքեր ու գրենական պիտույքներ։ Դասավանդվել են աշխարհագրություն, գծագրություն, բնագիտություն, քննական պատմություն, աստվածաբանություն, հողագործություն, մաթեմատիկա, հայոց պատմություն, օսմանական օրենսդրություն, մարզանք, երկրաչափություն, հայերեն, թուրքերեն, ֆրանսերեն և այլ առարկաներ։ Դպրոցականները սովորել են նաև հյուսնություն։ Ուսուցիչներից էին Մ․ Փորթուգալյանը (տեսուչ), Դ․ Արտամետյանը, Գ․ Ասլանյանը, Մ․ Թերլեմեզյանը, Խ․ Խրիմյանը, Ն․ Շիրվանյանը, Ն․ Մադաթյանցը, Կ․ Փիլիպոսյանը և ուրիշներ։ Առաջին շրջանավարտներից են Հ․ Ագրիպասյանը, Փ․ Թերլեմեզյանը, Ղ․ Խանջյանը, Գ․ Թերլեմեզյանը։ Օսմանյան կառավարությունը տարբեր առիթներով խոչընդոտել է վարժարանի աշխատանքը, հալածել մասնավորապես Կովկասից եկած ուսուցիչներին։ Վանի ինքնապաշտպանության ժամանակ (1896 թվականին) վարժարանի անձնակազմը խիզախողների առաջին շարքերում է եղել։ Այդ դեպքից հետո վարժարանը փակվել է։
Սակրամենտո Քինգս

«Սակրամենտո Քինգս» (անգլ.՝ Sacramento Kings), ամերիկյան պրոֆեսիոնալ բասկետբոլային ակումբ։ Հանդես է գալիս Բասկետբոլի ազգային ասոցիացիայի (NBA) Արևմտյան կոնֆերենցիայի Խաղաղօվկիանոսյան դիվիզիոնում։ Տեղակայված է ԱՄՆ Կալիֆորնիա նահանգի Սակրամենտո քաղաքում։ Տան հանդիպումներն անցկացնում է «Սլիփ թրեյն արենա» մարզապալատում։


== Արտաքին հղումներ ==
Պաշտոնական կայք(անգլ.)
Զանգով կանչվող աղջկա գաղտնի օրագիրը

«Զանգով կանչվող աղջկա գաղտնի օրագիրը»  բրիտանական հեռուստասերիալ է, որը եթեր է հեռարձակվել ITV2 հեռուստաալիքով։ Նկարահանումը կատարվել է հեղինակի՝ Belle de Jour (Բել դե Ժուր) օրագրի և գրքի մոտիվներով։ Գլխավոր դերում հանդես է եկել Լիլի Ջեյմսը։ Ֆիլմի հեղինակը Լյուսի Պրեբլն է։ Այս ֆիլմը հաճախ համեմատում էին «Սեքսը մեծ քաղաքում» սերիալի հետ, քանի որ այնտեղ ևս կային սեքսի հետ կապված հումորային տարրեր։


== Սյուժե ==
Հեռուստասերիալը ներկայացնում է Հանա Բաքստերի կյանքը, աղջիկ, ով աշխատում է Բելի անունով գաղտնի ծառայությունում, որպես զանգով կանչվող աղջիկ։ Սերիալում շեշտը դրվում է հերոսուհու կյանքի այն դժվարությունների վրա, որոնք հանդիպում են այն ժամանակ, երբ բախվում են մարմնավաճառի մասնագիտական ​​և անձնական շահերը։ Հանային պաշտպանում է նրա լավագույն ընկեր Բենը։ Երկրորդ եթերաշրջանում Հանան դառնում է Բեմբի անունով մի աղջկա լավագույն ընկերուհին և ամեն կերպ օգնում է նրան։
Հանաննան՝ ֆիլմի գլխավոր հերոսուհին, ինքն է պատմում իր կյանքի պատմությունը և հաճախ ուղղակիորեն զրուցում է հանդիսատեսի հետ։


== Դերերում ==
Բիլի Պայպեր — Բիլլ / Հանա Բակստեր
Իդո Գոլդբերգ — Բեն
Շերի Լանգի — Ստեֆանի
Էշլի Մադեկվե — Բեմբի / Գլորիա Ուայթ
Ջեյմս Դ’Արսի — Դունկան Էտբուտ
Կալում Բլու — Ալեքս
Դեվիդ Դոուսոն — Բայրոն Սիբոմ
Պոլ Նիկոլս — Հարի
Լիլի Ջեյմս — Պոպի


== Արտաքին հղումներ ==
Тайный дневник девушки по вызову — Showtime (sho.com) (ԱՄՆ) պաշտոնական կայք։
Тайный дневник девушки по вызову — The Movie Network (Կանադա) պաշտոնական կայք։
Belle de Jour: Тайный дневник девушки по вызову — Blogspot.com պաշտոնական բլոգ, որտեղ նկարահանվել է հեռուստասերիալը ։


== Ծանոթագրություններ ==
Հարավային օվկիանոս

4 օվկիանոսներից՝ Խաղաղ օվկիանոս, Ատլանտյան օվկիանոս, Հնդկական օվկիանոս, Հյուսիսային Սառուցյալ օվկիանոս, բացի երբեմն առանձնացնում են 5-րդ օվկիանոսը՝ Հարավային օվկիանոս, որը ընդգրկում է Անտարկտիդային հարող շրջանները կամ վերը նշված առաջին 3 օվկիանոսների հարավային շրջանները։ Մակերեսը կազմում է 20,327,000 քառակուսի կիլոմետր, եթե հաշվենք, որ հյուսիսային սահմանը հարավային լայնության 60 աստիճանն է:
Այս օվկիանոսն անվանվում է նաև Անտարկտիկական կամ Ավստրալիական ,, }}  Մեծությամբ չորրորդ օվկիանոսն է՝ իր զբաղեցրած տարածքով մեծ լինելով միայն Հյուսիսային սառուցյալ օվկիանոսից։ Այս օվկիանոսի սահմանագծային գոտին այնտեղ է, որտեղ անտարկտիկական դեպի հյուսիս հոսող սառը ջրերրը միախառնվում են մերձանտարկտիկական համեմատաբար տաք ջրերին։
Միջազգային ջրագրական կազմակերպության [International Hydrographic Organization] (IHO) ներկայացուցիչ, կոմոնդոր Ջոն Լիչի (Commodore John Leech) կարծիքով՝ վերջին շրջանում իրականացված օվկիանոսագրական հետազոտությունները բացահայտել են Հարավային ջրաշրջանառության կարևորությունը, և անհրաժեշտություն է, որ գործածվի Հարավային օվկիանոս եզրույթը՝ բնորոշելու համար ջրային այն մեծ տարածքը, որն ընկած է այդ ջրաշրջանառության հյուսիսային սահմանագծից դեպի հարավ։ Հարավային օվկիանոսի հարցում IHO-ի պաշտոնական տեսակետը ներկայումս վերոշարադրյալն է, քանզի 60-րդ զուգահեռականը որպես սահմանագիծ ճանաչելու վերաբերյալ տեսակետը հավանության չի արժանացել։ Ոմանք էլ իբրև բնական սահմանագիծ են ընդունում անտարկտիկական սեզոնային  տատանվող կոնվերգենցիան։
2000 թվականին Միջազգային հիդրոբանական կազմակերպությունը (International Hydrographic Organization, IHO ) որոշում ընդունեց համաշխարհային օվկիանոսը բաժանել հինգ օվկիանոսների՝ առանձնացնելով Հարավային օվկիանոսը Խաղաղ, Ատլանտյան և Հնդկական օվկիանոսներից։


== Գրականություն ==
Gille, Sarah T. 2002. "Warming of the Southern Ocean since the 1950s": abstract, article. Science: vol. 295 (no. 5558), pp. 1275–1277.
Descriptive Regional Oceanography, P. Tchernia, Pergamon Press, 1980.
Matthias Tomczak and J. Stuart Godfrey. 2003. Regional Oceanography: an Introduction. (see the site Archived 2007-06-30 at the Wayback Machine.)


== Ծանոթագրություններ ==


== Արտաքին հղումներ ==
Oceanography Image of the Day, from the Woods Hole Oceanographic Institution
The CIA World Factbook's Archived 2017-02-13 at the Wayback Machine. entry on the Southern Ocean
The Fifth Ocean from Geography.About.com
The International Bathymetric Chart of the Southern Ocean (IBCSO) National Geophysical Data Center
U.S. National Oceanic and Atmospheric Administration (NOAA): Limits of Oceans and Seas (2nd Edition), extant 1937 to 1953, with limits of Southern Ocean.
NOAA In-situ Ocean Data Viewer Plot and download ocean observations
NOAA FAQ about the number of oceans Archived 2007-03-13 at the Wayback Machine.
Commission for the Conservation of Antarctic Marine Living Resources
Ալեքսանդրովկա (գյուղ, Վիբորգսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 80 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոզինա (Օսկոլի վտակ)

Կոզինա (ռուս.՝ Козинка), գետ Ռուսաստանում, հոսում Բելորեցկի մարզում։ Գետաբերանը տեղակայված է Օսկոլ գետի աջ ափին 197 կմ հեռավորության վրա։ Գետի երկարությունը 44 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010400312107000012070
Հիդրոլոգիական ուսումնասիրությունների կոդը - 107001207
Ավազանի կոդը - 05.01.04.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կալայչի

Կալայչի, գյուղ Արևմտյան Հայաստանում, Էրզրումի վիլայեթի Խնուսի գավառակում։ Գտնվում էր Էրզրում քաղաքից 42 կմ հարավ-արևելք։


== Աշխարհագրություն ==
Տարածքը հարթավայրային էր։


== Բնակչություն ==
XX դարի սկզբին ուներ 15 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սիրամարգ (համաստեղություն)

Անվան այլ կիրառումների համար տե՛ս՝ Սիրամարգ (այլ կիրառումներ)
Սիրամարգ (լատ.՝ Pavo), համաստեղություն երկնքի հարավային կիսագնդում։ Գտնվում է Հեռադիտակ, Զոհասեղան, Դրախտային թռչուն, Օկտանտ և Հնդիկ համաստեղությունների միջև։ Ամենապայծառ աստղը 2,0 տեսանելի աստղային մեծության է։
Բծավոր տիֆ

Բծավոր տիֆ, մարդու վարակիչ հիվանդություն, որն ընթանում է արյունատար անոթների և կենտրոնական նյարդային համակարգի ախտահարումով։ Բնորոշ են յուրահատուկ ցանը և տենդային վիճակը։
Բծավոր տիֆի զանգվածային բռնկումներ մշտապես նկատվել են պատերազմների, սովի և այլ սոցիալական վատ պայմանների ժամանակ, որոնք ուղեկցվել են բնակչության կյանքի, բնակարանային և կենցաղային պայմանների կտրուկ վատացմամբ, ինչպես նաև մարդկանց մեծ խմբերով տեղափոխությունների ժամանակ։ Բծավոր տիֆի հարուցիչը Պրովացեկի ռիկետսիաներն են, որոնք կայուն են չորացման, սառեցման նկատմամբ և արագ ոչնչանում են 50 °C-ից բարձր ջերմաստիճանի ու վարակազերծող նյութերի ազդեցությունից։


== Վարակման ուղիներ ==
Վարակի աղբյուրը բծավոր տիֆով հիվանդ մարդն է։ Հարուցչի փոխանցողը ոջիլն է (հաճախ հագուստի), որը վարակվում է հիվանդ մարդու արյունը ծծելով։ Հիվանդի արյան հետ ոջլի աղիքներն են թափանցում ռիկետսիաները, արագ սկսում են բազմանալ և ոջլի արտաթորանքի հետ ընկնում են արտաքին աշխարհ՝ մարդու սպիտակեղենի ու մաշկի վրա։ Առողջ մարդու արյունը ծծելու ընթացքում ոջիլների արտաթորանքի հետ արտազատվում են մեծ քանակությամբ ռիկետսիաներ, որոնք, կծած տեղը քորելիս թափանցում են արյան մեջ և տարածվում են ամբողջ օրգանիզմում, թափանցում տարբեր օրգաններ։ Արյան մեջ հարուցիչները ոչնչանում են՝ արտազատելով թունավոր նյութ՝ էնդոտոքսին, որն ախտահարում է անոթները և օրգանիզմի վրա ունենում թունավոր ազդեցություն։


== Ախտանիշեր ==
Բծավոր տիֆի գաղտնի շրջանը 5-25, հաճախ 10-12 օր է։ Հիվանդությունն սկսվում է ուժեղ, սեղմող գլխացավով, հիմնականում՝ քունքային շրջանում։ Հիվանդը կորցնում է ախորժակը։ Դողին հաջորդում է ջերմության աստիճանաբար բարձրացումը, որը 4-5-րդ օրը
հասնում է 39-40 °C-ի։ Հիվանդի վարքը չի համապատասխանում հիվանդության բարդությանը։ Նա լինում է գրգռված, շատախոս, աչքերը փայլում են, դեմքը, շրթունքները՝ կարմրում։ Հիվանդության 4-5-րդ օրը որովայնի և հարակից կրծքավանդակի մաշկին հայտնվում է բնորոշ ցան՝ բաց վարդագույնից (սեղմելիս անհետանում են՝ վարդաբիծ) վառ կարմիր (սեղմելիս չեն անհետանում՝ պետեխիա)։ Հիվանդին անհանգստացնում են հևոցը, սրտխփոցը, անքնությունը, գլխացավը։
12-14-րդ օրից ջերմաստիճանն իջնում է, հիվանդի վիճակը սկսում է բարելավվել։ Ուշացած բուժումը կարող է հանգեցնել բարդությունների (թոքաբորբ, ուղեղապատյանաբորբ և այլն)։


== Բուժում ==
Բուժումն անցկացվում է միայն հիվանդանոցում։


== Կանխարգելում ==
Բծավոր տիֆով հիվանդի հայտնաբերում և անպայման մեկուսացում։ Միջատազերծում են շինությունը, որտեղ եղել է հիվանդը, նրա հագուստներն ու անկողինը։ Հիվանդին շրջապատող անձինք ենթակա են սանիտարական մշակման։ Նրանց նկատմամբ բժշկական հսկողություն է սահմանվում (25 օր ջերմաստիճանը չափելով)։ Ջերմության բարձրացման դեպքում այդ անձանց տեղափոխում են հիվանդանոց։ Հիվանդության տարածման վտանգի դեպքում բնակչության շրջանում կատարում են կանխարգելիչ պատվաստումներ։


== Ծանոթագրություններ ==
Գրառում քամի որոնելու մասին

«Գրառում քամի որոնելու մասին» (ռուս.՝ «Запись о поиске ветра»), ժամանակակից ռուս գրող Վիկտոր Պելևինի փիլիսոփայական պատմվածքը, որը գրվել է 2003 թվականին։ Ներառված է հեղինակային «ДПП (NN)» ժողովածուում։ Գրող Դմիտրի Բիկովն այս պատմվածքն անվանել է «գրքի գեղեցիկ ու տխուր վերջաբան»։


== Սյուժե ==
Սուրբ լեռան վրա ապրող Ցզյան Ցզի-յա անունով մի իմաստուն իր աշակերտին հյուրասիրում է հինգ քարերից պատրաստած փոշի, որից հետո սկսվում է աշակերտի գիտակցության հիանալի հոսք։ Ճանապարհորդության ընթացքում փոշու ազդեցությամբ պատմվածքի հերոսը կորչում է լեռներում և «տեսնում Մեծ Ուղին», որն «ինքն իրեն է, չի հենվում ոչ բանի վրա և ոչնչից կախված չէ»։ Այս ճանապարհորդությունից հետո Ցզյան Ցզի-յան հարցնում է աշակերտին, թե նա կարո՞ղ է «այն, ինչ նոր հասկացել է, դարձնել գրական ստեղծագործության թեմա»։ Աշակերտն «առանց երկմտելու դրական պատասխան է տալիս», քանի որ նա «համոզված էր, որ հասկացել է ճշմարտությունն ամբողջությամբ և անմիջապես»։ Աշակերտը ոչ միայն համաձայնում է ստեղծել գրական ստեղծագործություն, այլև վստահ է, որ կկարողանա դա անել։ Նա բացահայտ ասում է, որ ինքը «պետք է ստեղծի չտեսնված մի գիրք, եղած ոչ մի գրքին չնմանվող»։ Սակայն երբ աշակերտը սկսում է ստեղծագործել, նա դժվարությունների է հանդիպում և ձախողվում։ Ուղին հասկանալու վերաբերյալ գրական գործ ստեղծելու անհաջող փորձից հետո ուսանողը գալիս է այն եզրակացության, որ մեկ այլ խորհրդանիշի (պատկերի, բառի) ցանկացած ավելացում նրան էլ ավելի կվանի ճշմարտությունից։
«Գրառում քամի որոնելու մասին» պատմվածքը գրված է արևելյան փիլիսոփայական պատմվածքների ոգով և մարմնավորում է դաոսականության փիլիսոփայության որոշակի ասպեկտներ։ Ստեղծագործությունում նկատելի են բազմաթիվ հղումներ «Դաո Դե Ցզինին»։


== Ծանոթագրություններ ==


== Արտաքին հղումներ ==
Պատմվածքը Վիկտոր Պելևինի ստեղծագործությունների կայքում
Չեզոքացման ռեակցիա

Չեզոքացման ռեակցիա, չեզոքացում, թթվի հատկություններ ունեցող նյութերի և հիմքի հատկություններ ունեցող նյութերի միջև ընթացող քիմիական ռեակցիա, որի հետևանքով այդ նյութերը կորցնում են թթուներին ու հիմքերին բնորոշ հատկությունները։ Առավել բնորոշ է ուժեղ թթուների և ուժեղ հիմքերի ջրային լուծույթներում հիդրոնիում և հիդրօքսիդ իոնների միջև ընթացող ռեակցիան, որի հետևանքով առաջանում են ջրի մոլեկուլներ՝ Н2Օ++0Н-=2Н2Օ։ Համարժեք քանակներով ուժեղ թթվի և ուժեղ հիմքի Չեզոքացման ռեակցիայի հետևանքով լուծույթում այդ իոնների կոնցենտրացիաները դառնում են մաքուր ջրում նրանց հավասարակշռային կոնցենտրացիաներին հավասար (20 °C-ում մոտ 10-7 գիոն/ւ, рН≈7)։ Թույլ թթուների և ուժեղ հիմքերի (նաև ուժեղ թթուների և թույլ հիմքերի) միջև ընթացող չեզոքացման ռեակցիան զգալիորեն դարձելի է՝ տեղի չի ունենում հիմքի (թթվի) լրիվ չեզոքացում, լուծույթի ջրածնական ցուցիչը (pH) մոտենում է, բայց չի հավասարվում 7-ի։ Ոչ ջրային պրոտոլիտային (պրոտոններ՝ Н+ ընդունելու կամ տալու ընդունակ լուծիչներ) լուծույթներում թթվի և հիմքի չեզոքացումն ավարտվում է, երբ սոլվատացված ջրածին իոնների կոնցենտրացիան հավասարվում է մաքուր լուծիչում այդ իոնների կոնցենտրացիային։ Չեզոքացման ռեակցիան ոչ պրոտոլիտային լուծույթներում հանգեցնում է կատիոնների կամ անիոնների մաքուր լուծիչին բնորոշ կոնցենտրացիային։ Չեզոքացման ռեակցիաները կիրառվում են քիմիական արդյունաբերության մեջ և քիմիական աշխատանոցներում, նաև արտադրական և կենցաղային թափոնները վերամշակելիս։ Չեզոքացման ռեակցիաները ընկած են քիմիական վերլուծության չեզոքացման եղանակների հիմքում։
Արնսթեյն Արնեբերգ

Արնսթեյն Արնեբերգ (նորվ.՝ Arnstein Arneberg, հուլիսի 6, 1882(1882-07-06)[…], Հալդեն, Էստֆոլդ, Նորվեգիա - հունիսի 9, 1961(1961-06-09)[…], Բիրի, Իյովիկ, Օպլանդ, Նորվեգիա), նորվեգացի ճարտարապետ։ Շուրջ 50 տարի ակտիվորեն զբաղվել է ճարտարապետությամբ և համարվում է իր ժամանակների առաջատար ճարտարապետ։


== Կենսագրություն ==
Արնսթեյն Ռինինգ Արնեբերգը ծնվել է Նորվեգիայի Հալդեն քաղաքում գործարանի մենեջեր Մորից Օտտո Էդվարդ Արնեբերգի (1845-1913) և Հերմայն Նիկոլին Մատիլդ Ռինինգի (1858-1944) ընտանիքում։ Մեծացել է Օսլոյին կից Լիսակեր բնակավայրում։
1910 թվականին ամուսնացել է պրոֆեսոր Օլաֆ Սկավլանի դստեր՝ Օգոտ Չելանդ Սկալվանի (1888-1960) հետ։ Կնոջից ամուսնալուծվելուց հետո 1923 թվականին ամուսնացել է Էվա Էլիզաբեթ Ռեյմերսի (1901-1987) հետ։ Առաջին ամուսնությունից ունեցել է մեկ դուստր՝ Գրա Սկսվլան Արնսբերգը, ով ամուսնացել է տնտեսագետ և քաղաքական գործիչ Էգիլ Լուտի հետ։
1899-1902 թվականներին Արնեբերգը սովորել է Թագավորական նկարչական դպրոցում (այժմ՝ Օսլոյի Արհեստի և արվեստի արդյունաբերության Նորվեգիայի ազգային ակադեմիա)։ Ճարտարապետություն ուսանել է 1888-1900 թվականներին, եղել է ճարտարապետ Ալֆրեդ Քրիստիան Դալի (1857-1940) օգնականը։ 1904-1906 թվականներին սովորել է Ստոկհոլմի Թագավորական տեխնոլոգիական ինստիտուտում։ Սովորել է նաև շվեդ ճարտարապետներ Իսակ Գուստավ Կլասոնի, Գուստավ Լինգրենի, Էրիկ Լորեստեդի մոտ։ Ստոկհոլմում սովորել է մի խումբ նորվեգացի ճարտարապետ-ուսանողների հետ, այդ թվում նորվեգացի հայտնի ճարտարապետ Մագնուս Պոուլսոնի հետ։
1908 թվականին սկսել է իր ճարտարապետական գործունեությունը, և ճարտարապետ Օլե Սվերեի (1865-1952) հետ որպես գործընկերներ աշխատել են Արնեբերգի ամենավաղ նախագծերի վրա, այդ թվում կատարել են նաև Օսլոյի Վոկսենկոլեն բլրում թագավորական վիլլայի առաջարկը։ Որպես անկախ ճարտարապետ՝ ստեղծել է մեծ թվով բնակավայրեր, գրասենյակային շենքեր, եկեղեցիներ, երկաթուղային կայարաններ։ Նրա առավել հայտնի աշխատանքներից է Օսլոյի քաղաքապետարանի շենքը (Մագնուս Պոուլսոնի հետ) և Նյու Յորքում ՄԱԿ-ի Անվտանգության խորհրդի շենքի ինտերիեր-դիզայնը։ Վիկինգների նավերի թանգարանի Օսեբերգ նավի համար նախատեսված սրահը կառուցել է 1926 թվականին, Գոկստադ և Թյունի նավերի սրահները՝ 1932 թվականին։ Աշխատել է նաև Սկաուգում (Skaugum) թագավորական նստավայրի շենքի վրա։


== Պատկերասրահ ==

		
		
		


== Ծանոթագրություններ ==
SOLID

Օբյեկտ-կողմնորոշված ծրագրավորման մեջ SOLID֊ը ծրագրավորման 5 գործելակերպերի մնեմոնիկ հապավում է, որը նպատակ ունի ծրագրային մշակումը դարձնել ավելի հասկանալի, ճկուն և կառավարելի։ Այս սկզբունքները ենթաբազմություն են այն բազմաթիվ սկզբունքների, որ առաջ են քաշվել ամերիկացի ծրագրային ապահովման ճարտարագետ և դասախոս Ռոբերտ Ս․ Մարտինի կողմից առաջին անգամ ներմուծված 2000 թ․֊ի իր Նախագծման սկզբունքներ և նախագծման ձևանմուշներ հոդվածումSOLID սկզբունքները հետևյալն են․

Միակ պատասխանատվության սկզբունք
Բաց-փակ սկզբունք
Լիսկովի փոխարինման սկզբունք
Ինտերֆեյսի առանձնացման սկզբունք
Կախվածության ինվերսիայի սկզբունք


==== Միակ պատասխանատվության սկզբունք ====
Յուրաքանչյուր դաս պետք է լուծի միայն մեկ խնդիր։ Դասը պետք է պատասխանատու լինի միայն մեկ խնդրի լուծման համար։


==== Բաց-փակ սկզբունք ====
Ծրագրային սուբյեկտները (դասեր, մոդուլներ, ֆունկցիաներ) պետք է բաց լինեն ընդլայնման համար, փակ լինեն փոփոխությունների համար։


==== Լիսկովի փոխարինման սկզբունք ====
Անհրաժեշտ է, որ ժառանգ դասերը կարողանան փոխարինել ծնող դասերին։ Այս սկզբունքի նպատակը կայանում է նրանում, որ ժառանգ դասերը կարող են օգտագործվել ծնող դասերի փոխարեն, որոնցից նրանք ձևավորվում են՝ առանց խափանելու ծրագիրը։


==== Ինտերֆեյսի առանձնացման սկզբունք ====
Ծրագրային ապահովման սուբյեկտները չպետք է կախված լինեն այն մեթոդներից, որոնք նրանք չեն օգտագործում։


==== Կախվածության ինվերսիայի սկզբունք ====
Կախվածության առարկան պետք է լինի աբստրակցիա, այլ ոչ թե կոնկրետություն.

Վերին մակարդակի մոդուլները չպետք է կախված լինեն ցածր մակարդակի մոդուլներից։ Երկուսն էլ պետք է կախված լինեն աբստրակցիաներից։
Աբստրակցիաները չպետք է կախված լինեն դետալներից։ Դետալները պետք է կախված լինեն աբստրակցիաներից։


== Ծանոթագրություններ ==


== Արտաքին հղումներ ==
Tcharoyan Artak (2020-05-09)։ «SOLID»։ Medium (հայերեն)  CS1 սպաս․ հայերենը նշված է (link)
Ադամի բաժանումը (ֆիլմ)

Ադամի բաժանումը (անգլ.՝ Splitting Adam), ամերիկյան կատակերգական հեռուստատեսային ֆիլմ, որն ԱՄՆ-ում եթեր է դուրս եկել «Nickelodeon» հեռուստաալիքով։


== Սյուժե ==
Երիտասարդ Ադամ Բեյքերը կիսվում է իր պարտականություններր միջև։ Գիշերը Ադամն ու նրա ընկերները փնտրում են Ջիլիանին, բայց նա վախեցնում է Ադամին և վերջինս ընկնում է իր հորեղբոր արևաբուժարանի մեջ։ Առավոտյան արթնանալով՝ Ադամը տեսնում է իր կլոնին և իմանում, որ իր Միթչ հորեղբոր արևաբուժարանը կլոնավորման մեքենա է։ Ադամն ու իր ընկերները որոշում են նոր կլոններ ստեղծել ոչ միայն դրանց առանձին հանձնարարություններ տալու, այլև Լորի Քոլինզի վրա տպավորություն թողնելու համար։


== Դերեր ==
Ջեյս Նորման՝ Ադամ Բեյքեր 
Ջեք Գրիֆո՝ Վենս Կրասավկինս
Իզաբելա Մոներ՝ Լորի Քոլինզ
Ամար Մերիթ՝ Շելդոն
Սեթ Իսահակ Ջոնսոն՝ Դենի
Թեյթ Չեփման՝ Ջիլիան Բեյքեր
Էբբի Չեփման՝ Ջիլիան #2
Թոնի Կավալերո՝ հրաշագործ Միթչ, Ադամի հորեղբայր
Ջեյսոն Շոմբինգ՝ պարոն Գալաթի
Կուրտ Էվանս՝ պարոն Բեյքեր
Քերոլինա Քեյվ՝ տիկին Բեյքեր
Քրիս Գոթյե՝ Էդ Մեթիս, «Բուխ և Պլյուխ» ակվապարկի մենեջեր
Անաբել Կերշոու՝ բալետի ուսուցչուհի
Ռասել Ռոբերտս՝ պրոֆեսոր Լլոյդ


== Արտադրություն ==
Ֆիլմը ստեղծվել է «Copy-Kid» աշխատանքային անվանմամբ։
Նկարահանումներն իրականացվել են Վանկուվերում (Կանադա)։ «Բուխ և Պլյուխ» ակվապարկի դրվագները նկարահանվել են «Փլեյլենդ» զվարճանքի պարկում։


== Ծանոթագրություններ ==


== Արտաքին հղումներ ==
«Splitting Adam (TV Movie 2015)» (անգլերեն)։ IMDb։ Վերցված է 2016-07-20
Օրսոր

Օրսոր, գյուղ Արևմտյան Հայաստանում, Էրզրումի վիլայեթի Սպերի գավառակում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Անոյիրա

Անոյիրա (հուն․՝ Ανώγυρα), գյուղ Կիպրոս կղզու հարավում՝ Կիպրոսի Հանրապետության Լիմասոլի շրջանում։
Շրջկենտրոն Լիմասոլի հետ միացված է ավտոխճուղով։ Ըստ 2011 թվականին Կիպրոսում անցկացված մարդահամարի տվյալների՝ գյուղի բնակչությունը կազմում էր 244 մարդ, հիմնականում՝ հույն կիպրացիներ։


== Ժողովրդագրություն ==


== Ծանոթագրություններ ==
Ծծանցում

Ծծանցում ապարների, ֆիլտրացիա, հեղուկների և գազերի շարժումը ծակոտկեն միջավայրում։ 
Ծակոտիների արտակարգ փոքր կտրվածքները, դրանց պատերի մեծ մակերևույթն ու անհարթությունները և հեղուկի մածուցիկությունը պայմանավորում են շփման ուժերի բացառիկ կարևոր դերը ծծանցման ժամանակ, չնայած հեղուկների շարժման ծայրահեղ նվազ արագությանը։ Ծծանցման արագությունը միշտ փոքր է հեղուկի շարժման իսկական արագությունից։ Ծծանցման ծախսը որոշվում է Դարսիի օրենքով։
Սան Մարտին դե Վալվենի

Սան Մարտին դե Վալվենի (իսպ.՝ San Martín de Valvení), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Կամպանիայա դել Պիսուերգա շրջանում։ Տարածքը կազմում է 58,66 կմ2։ Բնակչությունը՝ 106 մարդ (2010 թվականի տվյալներով)։ Պրովինցիայի վարչական կենտրոնից գտնվում է 20 կմ հեռավորության վրա։


== Արտաքին հղումներ ==
Сан-Мартин-де-Вальвени
(6557) Յոկոնոմուրա

(6557) Յոկոնոմուրա (անգլ.՝ Yokonomura), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 11-ին Տոշիրո Նոմուրայի և Կոյո Կավանիշիի կողմից Մինամի-Օդայում։
Միջին հեռավորությունը Արեգակից կազմում է 3,158223 ա. մ., առավելագույնը մոտենում է 2,5639 ա. մ. հեռավորության վրա և հեռանում 3,7526 ա. մ.։ Արեգակի շուրջ մեկ ամբողջական պտույտ է կատարում 2050,04 երկրային օրվա ընթացքում, իր ուղեծրով շարժվելով միջինում 0,175606 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6557) Յոկոնոմուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուսթաֆա Բալել

Մուսթաֆա Բալել (թուրքերեն՝ Mustafa Balel, սեպտեմբերի 1, 1945(1945-09-01), Սեբաստիա, Թուրքիա), թուրք գրող, դրամատուրգ և թարգմանիչ։ 


== Կենսագրություն ==
Մուսթաֆա Բալելը 1968 թվականին ավարտել է Գազի համալսարանի ֆրանսիական բանասիրության բաժինը։ Վերապատրաստումներ է անցել Ֆրանսիայում՝ Պուատիեի համալսարանում։ 1968 թվականին Բալելը դասավանդել է ֆրանսերեն Սիվասի, Արդահանի և Ստամբուլի բարձրագույն ուսումնական հաստատություններում։ Հանդիսացել է թուրքական մի քանի հանրագիտարանների խմբագրակազմի անդամ, իսկ 1975- 1976 թվականներին հրատարակել է սեփական «Öykü» ամսագիրը։ Ընդհանուր առմամբ թողարկվել է ամսագրի 8 համար։
Մուսթաֆա Բալելը թուրքերեն է թարգմանել Միշել Տուրնիեի, Յան Կեֆֆելեկի, Պասկալ Բրյուկների, Խորխե Սեմպրունի և այլոց աշխատությունները։ Բալելը ռուսերենից թուրքերեն է թարգմանել Մաքսիմ Գորկիի, Սերգեյ Ակսակովի և Վասիլի Ակսյոնովի աշխատությունները։


== Ստեղծագործություններ ==
Գայլի արմատ (1974, պատմվածքներ)
Բալե ականջօղեր (1977-2010, պատմվածքներ)
Իմ աչքի առջևով անցավ հայրենիքիս կարոտը (1983, պատմվածքներ)
Նարնջագույն Էլենին (1991, պատմվածքներ)
Ահմեդի գեղեցիկ մեխակները (2005, պատմվածքներ)
Եթովպիայի թագավորի աչքերը (2011, պատմվածքներ)
Տերեփուկ (1981-2005, վեպ)
Դեպի վազերը բացվող պատուհանը (1984-2011, վեպ)
Բուխարեստյան օրեր (1983)
Մենք կինոթատրոն ունենք (1979, վիպակ երեխաների համար)
Շաբաթ հարմա՞ր է (1981-2011, վիպակ երեխաների համար)
Կոշիկի խանութի հսկիչը (2005, վիպակ երեխաների համար)
Պապիս կաշվե աթոռը (2011, պատմվածքներ երեխաների համար)
Մոռացեք շան կլանչոցը (2012, պատմվածքներ երեխաների համար)
Նկարիչ կատուն (2014, պատմվածքներ երեխաների համար)
Թիյարի շրջանը (2005, հեքիաթներ)
Տրանսանատոլիական (1988, ֆրանսերեն պատմվածքներ)
Նամակներ Ստամբուլից (2009)


== Արտաքին հղումներ ==
Պաշտոնական կայք էջ (թուրքերեն), (անգլ.), (իսպ.), (ֆր.)